**Mohamed Salah Hamed Mahrous Ghaly** (arapski: محمد صلاح حامد محروس غالى, egipatski arapski izgovor: ; Nagrig, 15. lipnja 1992.) je egipatski nogometaš i reprezentativac koji igra na poziciji napadača i trenutno je član engleskog Liverpoola. 

Salah je svoju profesionalnu karijeru započeo 2010. godine u rodnom gradu, igrajući za El Mokawloon u egipatskoj Premijer ligi. Nakon dvije sezone, potpisao je za švicarski Basel za nepoznati iznos. U Švicarskoj je odmah stekao status zvijezde, postavši švicarski prvak u debitantskoj sezoni te dobitnik nagrade za najboljeg igrača. Njegovi nastupi privukli su pažnju engleskog Chelseaja, koji ga je 2014. godine na koncu i kupio za £11,000,000. Ipak, u Chelseaju je igrao sporadično tako da mu je klub dozvolio posudbe u Fiorentinu i, kasnije, Romu, koja ga je na koncu otkupila za €15,000,000. 

Nakon serije konstantnih dobrih nastupa u Rimu i važnoj ulozi u osvajanju drugog mjesta uz rekordan broj bodova tokom 2017. godine, Salah se na kraju sezone vratio u Premijer ligu, potpisavši za Liverpool za iznos od £36,900,000. Tokom svoje druge epizode u Engleskoj, Salah je adaptirao svoju igru i od krilnog igrača postao čisti napadač, postavši tako jedan od glavnih igrača Liverpoola. Ubrzo će oboriti klupski rekord po broju golova u debitantskoj sezoni te postati prvi igrač koji je dobio tri nagrade za igrač mjeseca u istoj sezoni. U sezoni 2017./2018. Salah je izabran u momčad godine, igrač godine po izboru ostalih igrača i navijača, igrač godine nogometnih novinara te igrač sezone Premijer lige, osvojivši istovremeno zlatnu kopačku za 32 postignuta gola u 36 utakmica. 

Na međunarodnoj razini, Salah je predstavljao Egipat još u omladinskim kategorijama, osvojivši broncu na U-20 Kupu nacija te sudjelovavši na FIFA U-20 Svjetskom prvenstvu te na Olimpijskim igrama 2012. godine. Iste godine dobio je nagradu CAF-a za najperspektivnijeg mladog afričkog igrača. Za seniorsku reprezentaciju debitirao je 2011. godine te je pomogao reprezentaciji do finala Kupa nacija 2017. godine; bio je najbolji strijelac u afričkim kvalifikacijama za FIFA Svjetsko prvenstvo 2018. (zajedno s Préjuceom Nakoulmom iz Burkine Faso), pomogavši tako svojoj reprezentaciji da se kvalificira za natjecanje. Za svoje nastupe, Salahu je uručena nagrada za Afričkog nogometaša godine te BBC-jeva nagrada za afričkog nogometaša godine. Također je izabiran u CAF-ovu momčad godine te idealnu momčad Afričkog kupa nacija. 

| * p
* r
* u
Sastav Egipta  na  FIFA Svjetskom prvenstvu 2018. |
| --- |
| 1 al-Hadari (c) • 2 Gabr • 3 Elmohamadi • 4 Gaber • 5 Morsi • 6 Hegazi • 7 Fathi • 8 Hamed • 9 Mohsen • 10 Salah • 11 Kahraba • 12 Ashraf • 13 Abdel-Šafi • 14 Sobhi • 15 Hamdi • 16 Ekrami • 17 Elneni • 18 Šikabala • 19 Said • 20 Samir • 21 Trézéguet • 22 Warda • 23 al-Šenavi • Izbornik: Cúper | Egipat |

| * p
* r
* u
Najbolji strijelci FA Premier lige |
| --- |
| 
1993: Sheringham • 1994: Cole • 1995: Shearer • 1996: Shearer • 1997: Shearer • 1998: Sutton/Dublin/Owen • 1999: Hasselbaink/Owen/Yorke • 2000: Phillips • 2001: Hasselbaink • 2002: Henry • 2003: van Nistelrooij • 2004: Henry • 2005: Henry • 2006: Henry • 2007: Drogba • 2008: C. Ronaldo • 2009: Anelka • 2010: Drogba • 2011: Berbatov/Tévez • 2012: van Persie • 2013: van Persie • 2014: Suárez • 2015: Agüero • 2016: Kane • 2017: Kane • 2018: Salah • 2019:  Salah/Aubameyang/Mané • 2020:  Vardy • 2021:  Kane • 2022:  Salah/Son • 2023:  Haaland
 |


***Mohamed Salah*** na Wikimedijinoj ostavi